Kamu bisa jelasin ke aku soal 9 Nopémber dalam bahasa sunda?

9 Nopémber nyaéta poé ka-313 dina sataun (ka-314 dina taun kabisat) dina kalénder Gregorian, sésana 52 poé.

1729 – Spanyol, Perancis jeung Inggris néken Pasini Sevilla, ngaréngsékeun Perang Anglo-Spanyol ti taun 1727. Walanda ngiluan dina tanggal 29 .

1799 – Napoleon Bonaparte mingpin kudéta 18 Brumaire ngeureunan pamaréntahan Diréktori, sarta jadi Konsul Kahiji dina Pamaréntahan Konsulat.

1867 – Shogun Tokugawa nyérénkeun kakawasaan balik deui ka Kaisar Jepang, ngamimitian Réstorasi Méiji.

1872 – Kahuruan rohaka di Boston, Amérika.

1887 – Amérika Sarikat narima hak pikeun Pearl Harbor, Hawaii.

1907 – Permata Cullinan, permata panggedé-gedéna nu kungsi kapanggih (3.106,5 karat / 621,35 gr), disérénkeun ka Raja Edward VII minangka hadiah ulang taunna.

1913 – Badéy Great Lakes, pangaruksak-ngaruksakana bencana alam nu pernah narajang éta dano, ngancurkeun 19 kapal sarta niwaskeun leuwih ti 250 jalma.

1918 – Kaiser Wilhelm II ti Jérman turun tahta sabada Révolusi Jérman sarta Jérman jadi nagri Républik.

1937 – Pasukan Cina mundur tina Patempuran Shanghai dina Perang Sino-Jepang Kadua.

1963 – Di tambang batu bara Miike, Jepang, hiji beledugan nelasan 458 jalma sarta 839 kudu dirawat alatan karacunan karbon monoksida.

1953 – Kamboja meunang kamerdékaan ti Perancis.

1967 – Majalah Rolling Stone munggaran medal.

1985 – Garry Kasparov, 22 taun, ti Uni Soviét, jadi Juara Dunia Catur pangorana sabada ngéléhkeun batur sanagarana Anatoly Karpov.

1989 – Jerman Wétan muka pos pamariksaan di Témbok Bérlin, ngijinkeun wargana pikeun nyaba ka Bérlin Kulon.

1993 – Stari Most, jambatan kolot di Kota Mostar Bosnia nu diwangun taun 1566, rubuh sabada sababaraha poé dibom ku pasukan Kroasia dina Perang Kroasia-Bosnia.

1994 – Unsur kimia darmstadtium katimu.

1998 – Hiji pangadilan féderal AS, dina hiji perkara sipil panggedéna dina sajarah Amérika, maréntahkeun 37 broker AS pikeun mayar AS$ 1,3 milyar ka invéstor NASDAQ nu ditaripu minangka ganti rugi.

1999 – Pasawat TAESA Flight 725 murag sanggeus leupas landas ti Bandara Intérnasional Uruapan, Michoacán, Méksiko, 18 jalma dijero kapal maraot.

2005 – Bom-bom bunuh diri narajang tilu hotél di Amman, Yordania nelasan saheunteuna 60 jalma.

2007 – Bundestag (parlemén féderal) Jérman ngaluarkeun piagem panahanan data nu kontrovérsi nu ngameunangkeun nahan panyimpanan data lalu lintas télékomunikasi salila genep bulan tanpa kudu aya alesan khusus.

2012 – Hiji karéta api nu ngangkut bahan bakar cair nabrak jeung  ngabeledugkeun seuneu tohaga di kaléreun Myanmar, nelasan 27 jalma sarta natuan 80 séjénna.

2012 – Sahanteuna 27 jalma palastra sarta losinan séjénna cidera dina kaributan antara tahanan jeung panjaga di Panjara Welikada, Kolombo, Sri Langka.